Diari Oficial de la Generalitat Valenciana


Sumari del DOGV 9320, del 19-04-2022 (2022/3253)

Extracte de la correcció d'errades de la Resolució de 28 de març de 2022, de la Vicepresidència Primera de l'Institut d'Investigacions Agràries (IVIA), per la qual es convoquen 38 beques per a la formació i especialització de persones amb titulació universitària superior, susceptibles de ser cofinançades per la Unió Europea a través del Programa operatiu del Fons Social Europeu Plus de la Comunitat Valenciana 2021-2027.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9320

Data del DOGV
:   19-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3253


Data del document
:   11-04-2022

Organisme emissor
:   Institut Valencià d'Investigacions Agraries

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la correcció d'errades de la Resolució de 28 de març de 2022, de la Vicepresidència Primera de l'Institut d'Investigacions Agràries (IVIA), per la qual es convoquen 38 beques per a la formació i especialització de persones amb titulació universitària superior, susceptibles de ser cofinançades per la Unió Europea a través del Programa operatiu del Fons Social Europeu Plus de la Comunitat Valenciana 2021-2027. [2022/3253]  
  
BDNS (identif.): 619272.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/619272  
  
Primer. Objecte  
Corregir la convocatòria per a la concessió de 38 beques per a la formació i especialització de persones amb titulació universitària en l'IVIA, en matèries d'investigació i transferència de tecnologia del sector agrari i ramader de la Comunitat Valenciana.  
  
Segon. Bases reguladores de la convocatòria  
Aquesta convocatòria es regeix pel que es disposa en l'Ordre 23/2018, de 16 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores per a la concessió de beques per a la realització de pràctiques professionals d'especialització en l'IVIA (DOGV 8350, 30.07.2018).  
  
Tercer. Condicions de la concessió de la subvenció  
Per a sol·licitar la beca s'hauran de reunir en el moment de finalització del termini de presentació de la sol·licitud els requisits fixats en l'article 2 de l'Ordre 23/2018.  
  
Quart. Quantia de les beques, pagament i duració  
Cadascuna de les beques està dotada amb 1.200 euros bruts mensuals. Sobre aquest import es practicaran les corresponents retencions de l'IRPF i de la Seguretat Social, i s'abonaran per mensualitats vençudes.  
El període de duració de la beca serà de 12 mesos, que es podrà prorrogar fins a un màxim de 24 mesos addicionals sempre que existisca disponibilitat pressupostària i el desenvolupament de l'activitat ho requerisca o aconselle.  
  
Cinqué. Termini, forma de presentació de les sol·licituds i notificacions  
El termini de presentació de sol·licituds serà de deu dies hàbils a partir de l'endemà al de la publicació d'aquest extracte en el Diari Oficial de la Generalitat Valenciana.  
Les persones sol·licitants presentaran exclusivament per via electrònica la sol·licitud i el currículum barem mitjançant els models normalitzats que estaran accessibles en la seu electrònica de la Generalitat.  
La publicació dels llistats i les resolucions que es dicten en aquest procediment s'efectuarà en la seu electrònica i en la pàgina web de l'IVIA, www.ivia.gva.es  
  
Moncada, 11 d'abril de 2022.- La vicepresidència primera de l'Institut d'Investigacions Agràries (p. d. R 03.09.2018; DOGV 8379, 10.09.2018): María Teresa Cháfer Nácher.